La Generalitat de Catalunya ha dissenyat la política de la governança radioelèctrica, que té com a principal objectiu coordinar les polítiques de la Generalitat en matèria de comunicacions electròniques i de medi ambient, per tal de millorar l'accés a les xarxes de comunicacions sense fil a la ciutadania en general, i a les seves activitats socioeconòmiques en particular, tot fomentant-ne un desplegament suficient, ordenat, sostenible i respectuós amb les persones i amb el medi ambient.
Per tal d'aconseguir aquest objectiu, la Generalitat ha estat desenvolupant diversos projectes durant els darrers anys, amb la intenció de mostrar a la ciutadania informació objectiva sobre la telefonia mòbil i els camps electromagnètics.
Entre aquests projectes, es troben la xarxa SMRF d'equips de monitoratge de mesura contínua del nivell de camp electromagnètic i el projecte GECODIT, d'implementació de metodologies de consens en el desplegament d'infraestructures de telefonia mòbil en entorn urbà
Els 50 equips portàtils de mesura del nivell de camp electromagnètic adquirits i cedits a 50 ajuntaments o consells comarcals de Catalunya per poder realitzar mesures als seus municipis mesuren el nivell de camp electromagnètic de les bandes de freqüència de 100 kHz a 8 GHz.
Les mesures realitzades amb els equips portàtils s'agrupen en expedients, relacionats amb el tipus de recinte (Tipus d'actuació) on s'han fet les mesures: llars d'infants, centres d'educació d'infantil i primària, centres d'educació secundària, hospitals...
Els expedients estan formats per, almenys, una mesura i, generalment, per mesures realitzades tant a l'exterior com a l'interior del recinte mesurat.
Els nivells de les mesures realitzades a l'interior són, en general, més baixos que els nivells mesurats a l'exterior, perquè a l'interior les parets i altres estructures dels recintes atenuen molt el nivell de camp electromagnètic.
Els nivells de les mesures realitzades amb els equips portàtils són molt més baixos que els nivells màxims indicats a la normativa.
Fins a l'ampliació de la xarxa SMRF amb els 100 equips de monitoratge a través del cofinançament LIFE, la xarxa SMRF estava formada per 236 equips de monitoratge, els quals mesuren exclusivament el nivell del camp electromagnètic de les bandes de freqüències de telefonia mòbil actuals: 900 MHz, 1800 MHz i 2100 MHz.
Els equips de monitoratge mesuren de forma contínua el nivell de camp electromagnètic i envien, de forma remota, aquests nivells a un centre de control propietat de la Generalitat de Catalunya.
Dels 100 equips addicionals adquirits amb cofinançament LIFE:
Per tal de vetllar que els nivells del camp electromagnètic són inferiors als nivells màxims indicats a la normativa vigent, Catalunya disposa de la xarxa d'equips de monitoratge més important del món, la xarxa SMRF (Sistema de Monitoratge de Radiofreqüència), formada per més 300 equips de monitoratge, instal·lats a 185 municipis de Catalunya.
El nivells mesurats estan disponibles en aquest web.
L'any 2009, la Generalitat de Catalunya va sol·licitar cofinançament a la Comissió Europea, a través de l'instrument LIFE, per al projecte Radio-electric governance: environment and electronic communications policies for deployment of radiocom infraestructures.
L'any 2010, la Comissió Europea va aprovar el cofinançament del projecte per una durada de 4 anys (2010-2014), amb el codi de projecte LIFE09 ES/ENV/000505.
Les principals accions del projecte LIFE09 ES/ENV/000505 són:
Relació d'ajuntaments participants en el projecte de la Governança Radioelèctrica:
Addicionalment, el Cos d'Agents Rurals de la Generalitat de Catalunya han disposat d'entre 3 y 6 equips portàtils.
Com a cloenda del projecte s'ha elaborat un informe resum en el que es detallen les fites aconseguides, s'analitzen els resultats obtinguts i es plantegen, com a conclusió, unes recomanacions per garantir un desplegament de les infraestructures de telefonia mòbil suficient, ordenat i respectuós amb les persones i el medi ambient.
L'informe final del co-finançament LIFE del projecte des de l'1 de setembre de 2010 fins el 30 de setembre de 2015 és pot consultar aquí.